Hyundai giver smugkig på Ioniq 2 til september

Hyundai er klar til at give et glimt af fremtidens budgetvenlige elbil, når de den 6. september ruller konceptudgaven af Ioniq 2 ind på biludstillingen IAA Mobility i München.

Konceptet er første officielle forsmag på, hvad der kan blive mærkets nye indgangsmodel i elbiluniverset – større end den mikroskopiske Inster, men med en pris, der skal friste de mange, der i dag finder elbiler lige lovligt dyre.

Produktionen ventes at starte i 2026, med en estimeret startpris på omkring 30.000 euro, svarende til cirka 225.000 kroner før moms og afgifter.

Ioniq 2 skal bygges på Hyundais E-GMP-platform i en kompakt 400 V-version, der gør det muligt at holde omkostningerne nede uden at gå på kompromis med rækkevidde og funktioner. Planerne peger på to batteristørrelser – omkring 58 kWh og 81 kWh – med op mod 600 kilometers rækkevidde for den største variant.

Skal man tro rygterne, biler designet på konceptbilen alt andet end anonymt. Ifølge InsideEVs viser spionbilleder og teasere “en swoopy, coupe‑like crossover”, og formen “minder vagt om” Hyundai Veloster – med et lavt, coupé‑agtigt udtryk og hovedlygter der ligner dem på den opdaterede Ioniq 6

Konceptet viser også en minimalistisk kabine med et bredt, sammenhængende display og potentiale for Hyundais kommende AI-assistent samt Vehicle-to-Load-funktion, der kan forvandle bilen til en mobil strømstation.

Kia EV2 konceptet.

Ioniq 2 er teknisk søsterbil til Kia EV2, men det er Hyundai, der bleb vist frem – også som koncept – tidligere på året.

Hvis Hyundai rammer rigtigt med prisen, kan Ioniq 2 blive en af de mest interessante elbiler i klassen og en reel konkurrent til biler som VW ID.2X og Renault 4 E-Tech.

Hyundai giver smugkig på Ioniq 2 til september